Oscar-moordsaak: Een groot weglating uit lys van getuies | Maroela Media
Alhoewel die staat aangedui het dat hy 107 getuies in sy saak het teen Oscar Pistorius, is daar een opvallende weglating, berig EWN.
Die Springbok-rugbyspeler Francois Hougaard se naam was wel op die voorlopige lys van getuies, maar sy naam het nie Maandag op enige lys verskyn nie. EWN berig dat staatsaanklaers egter steeds vir Hougaard soos ‘n getuie kan hanteer en met hom in gesprek kan tree.
Hougaard en Reeva Steenkamp, wat op 14 Februarie in Pistorius se huis doodgeskiet is, was in ‘n verhouding voordat Steenkamp en Pistorius begin kuier het. In die weke na die skietvoorval het gerugte die ronde gedoen dat ‘n teksboodskap van Hougaard aan Steenkamp moontlik aanleiding gegee het tot die vermeende uitval tussen Pistorius en Steenkamp voor die skietery.
Bure beweer hulle het ‘n gegil gehoor voordat skote in die atleet se huis afgevuur is.
Selfoondata van die nag van die skietery het egter geen rekord van ‘n oproep of ‘n teksboodskap van of na Hougaard nie.
Pistorius het Maandag vlugtig in die Pretoriase landdroshofverskyn waar die saak na die Noord-Gautengse hooggeregshof oorgeplaas is. Die saak sal na verwagting op 3 Maart 2014 begin. Pistorius voer aan hy het haar vir ‘n oortreder aangesien, maar die staat sal aanvoer dit was moord met voorbedagte rade.
Klik hier vir die volledige lys van getuies.
Sy moes beslis ‘n verskriklike angsvolle tyd belewe het gedurende daardie nag van die kolf en die koeels……..en hy beleef nou dieselfde verskriklike angsvolle tydperk wat hy nou ingaan…skuldig of onskuldig!!
Die vraag wat al so baie gevra is, wanneer mag n boef skiet in my huis? kom ons aanvaar hy het regtig gedink daar is boef in sy badkamer. was sy lewe in gevaar gewees? hoe seker kon hy wees dat die boef gewapen was? Het sy honde geblaf? Hy mos eers seker gemaak het dat die persoon in sy badkamer wel n boef was. hy het n bedmaat gehad, wat het hy gedoen om haar veligheid te verseker? Hy kon seker die boef gewaarsku het dat hy hom gaan skiet as hy die deur sou oopmaak. Vandag kan mens… Lees meer »
Pistorius het seker geweet dat sy geliefde in die huis was?, of dalk nie, hoekom nie? Aggenee man jy maak mos eers seker dat jou geliefde veilig is, en nie in die badkamer nie. As jy seker is sy is veilig dan laat weet jy haar dat sy op ‘n sekere plek moet skuil en laat weet haar wat jou volgende stap gaan wees, voordat jy soos ‘n mal ding begin lostrek op jou badkamer deur. Wat gaan jy doen as jy kinders het? Jy kan dalk jou geliefde hond ook doodskiet wat in die badkamer gegaan het en die… Lees meer »